राम-राम सब जग फिरै, राम पाया जाय...
स्वामी दीप्तानंद अवधूत आश्रम खरड़ अलीपुर में हर महीने होने वाले घीसासंत जी महाराज की वाणी के अखंड पाठ का संपूर्ण भोग शनिवार को लगाया गया। इस अवसर पर सत्संग में सुमन हांसी, सीमा रानी, सुमन पंजाब, सीताराम हांसी भाई भगवान दास ने भजन प्रस्तुत किए। महाराज कृष्णानंद ने प्रवचन करते हुए कहा कि जब तक जीव में दास भाव नहीं आता, तब तक सतगुरु के दर्शन दुर्लभ हैं।
जिस-जिस पर भी दास भाव आया है, उसी को परमपिता परमात्मा के दर्शन हुए हैं। उन्होंने कहा कि जब तक हमारे भीतर त्याग नहीं होगा, तब तक भजन नहीं बन सकता। ‘राम-राम सब जग फिरै, राम पाया जाय, जिन्ह प्रेम किया, तिन्ह प्रभु पायो’। प्रेम हमेशा त्याग मांगता है। जो भी सतगुरु का प्रेमी हुआ है, उन्होंने त्याग किया है। जैसे गोपियों ने भगवान कृष्ण के प्रेम में घर बार, कामकाज सभी छोड़ दिया था, मीरा ने पीहर सासरा सब छोड़ दिया था। उन्होंने कहा कि एक संसारी जीव भी अपने प्रिय प्रियतम को पाने के लिए लोकलाज कुल, मर्यादा सभी का त्याग कर देता है। आप तो सर्व लोकों के स्वामी से मिलना चाहते हैं। इसलिए आप यह सहज ही समझ सकते हैं कि आपको कितना त्याग करना होगा। महाराज ने बताया कि सेवा, भजन, करने का लाभ जरूर मिलेगा, लेकिन हीरे की तलाश करोगे तो समुंद्र के अंदर डुबकी लगानी पड़ेगी यानि समर्पण करना ही होगा। समर्पण की भावना तक जीव तभी पहुंच सकता है, जब वह सतगुरु के दरबार में जाएगा।
स्वामी दीप्तानंद अवधूत आश्रम खरड़ अलीपुर में सत्संग प्रवचन
स्वामी दीप्तानंद अवधूत आश्रम में प्रवचन करते महाराज कृष्णानंद।
awa_Deva hin_Deva hin_Deva bho_Deva awa_Deva